**Oznámenie o voľnom pracovnom mieste**

V zmysle §84 zákona č.138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov zverejňujeme informáciu o voľnom pracovnom mieste v rámci Národného projektu Podpora predprimárneho vzdelávania detí z marginalizovaných rómskych komunít II.:

**Názov a adresa zamestnávateľa:** Obec Banské, Banské 320, 094 12 Banské

**Kategória voľného pracovného miesta:** 2 pracovné miesta na pozíciu – školský špeciálny pedagóg alebo sociálny pedagóg v Materskej škole Banské

**Predpoklady:** v zmysle platnej právnej úpravy

**Pracovný pomer na dobu:** 1.pracovné miesto-určitú-zastupovanie počas materskej dovolenky

2. pracovné miesto-určitú

**Platové podmienky:** v zmysle platnej právnej úpravy

**Požadované doklady:**

* žiadosť o prijatie do zamestnania,
* profesijný životopis - Europass
* doklady o ukončenom vzdelaní,
* súhlas so spracovaním osobných údajov
* čestné vyhlásenie o bezúhonnosti

Žiadosti o prijatie do zamestnania spolu s požadovanými dokladmi doručte **najneskôr do 19.08. 2022 do 12:00 hod na adresu:**

**Obec Banské, Obecný úrad Banské č. 320, 094 12 Banské.**

**Na obálku uveďte:** **„ODBORNÝ ZAMESTNANEC MŠ –** **neotvára**ť“.

Pre posúdenie dodržania lehoty je rozhodujúci dátum doručenia žiadosti na Obec / Obecný úrad, Banské, Banské 320, 094 12 Vechec. Žiadosti doručené po stanovenom termíne nebudú akceptované a nebudú do ústneho pohovoru zaradené.

Vyhlasovateľ si vyhradzuje právo nezaradiť do ústneho pohovoru tých uchádzačov, ktorí nespĺňajú požadované podmienky. Uchádzači spĺňajúci predpoklady budú pozvaní na ústny pohovor.

Ústny pohovor sa uskutoční dňa **23.08.2022** v čase od 13:00 hod v budove Obecného úradu obce Banské a vybraní uchádzači budú naň osobitne pozvaní.

Zamestnávateľ aplikuje pri výbere zamestnanca na toto pracovné miesto dočasné vyrovnávacie opatrenie v zmysle § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov, vo forme preferenčného zamestnávania rómskych uchádzačov o pracovné miesto. Bližšie informácie nájdete na www.romovia.vlada.gov.sk, v časti Národné projekty.“

V Banskom, dňa 10.08.2022

PaedDr. Stanislav Maloš

starosta obce